《奉元宗命咏苑中白野鹊》
唐代·王感化

碧岩深洞恣游遨，天与芦花作羽毛。

要识此来栖宿处，上林琼树一枝高。

作者简介：王感化，建州人，后入金陵教坊。少聪敏，未尝执卷，而多识。善为词，滑稽无穷。元宗嗣位，宴乐击鞠不辍，尝乘醉命感化奏水调词，感化唯歌“南朝天子爱风流”一句。如是者数四，元宗悟，覆杯叹曰：“使孙陈二主得此一句，不当有衔璧之辱也。”由是有宠。